钦定古今图书集成/明伦汇编/氏族典/第579卷 > 《凌迪知万姓统谱》 > 耶律老古
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律老古

按《辽史耶律斜涅赤传》：“斜涅赤侄老古，字撒懒，其母
淳钦皇后姊也。幼养宫掖，沈毅有勇略，隶太祖帐下，
既即位，屡有战功。剌葛之乱也，欲乘我不备为掩袭
计，绐降，太祖将纳之，命老古耶律欲稳严号令，勒士
卒控辔以防其变。逆党知有备，惧而遁。以功授右皮
室详稳，典宿卫。太祖侵燕赵，遇唐兵云碧店，老古被”
创卒，太祖深悼惜之，“佐命功臣其一也。”